Tentera Darat Umum Kedua (Jepun)

ialah sebuah tentera darat umum (setaraf dengan kumpulan tentera darat) bagi Tentera Darat Imperial Jepun yang bertanggungjawab bagi pertahanan barat Honshū, Kyūshū dan Shikoku semasa peringkat terakhir Perang Pasifik.

Sejarah
Tentera Darat Umum Kedua telah ditubuhkan pada 8 April 1945 dengan pembubaran Markas Pertahanan Am kepada Tentera Darat Umum Pertama dan Tentera Darat Umum Kedua. Ia pada dasarnya adalah pengawal tempatan dan garison, yang bertanggungjawab bagi pertahanan awam, pertahanan anti-pesawat, dan untuk mengatur peperangan gerila bagi menentang pencerobohan Pihak Bersekutu ke atas kepulauan halaman Jepun dalam Operasi Downfall (atau  dalam bahasa Jepun). Walaupun wilayahnya merangkumi seluruh barat Jepun, misi utamanya ialah untuk memastikan keselamatan selatan Kyūshū, yang dianggap sebagai sasaran utama untuk pencerobohan. Sebahagian besar ketumbukannya terdiri daripada  askar-askar simpanan, pelajar kerahan dan pengawal militia tempatan yang tidak terlatih dan kurang bersenjata.

Selepas kejatuhan Okinawa, markas pemerintahan Tentera Darat Umum Kedua telah dipindahkan ke Hiroshima. Apabila bom atom digugurkan ke atas Hiroshima, kebanyakkan unit-unit tentera, pasukan logistik, dan staf markas Tentera Darat Umum Kedua telah terkorban. Bersama  dengan Divisyen Ke-5, Tentera Darat Ke-59, dan divisyen tempur lain di bandar itu yang turut dibom, dianggarkan 20,000 askar Jepun terkorban.

Mereka yang terselamat berkumpul di Pangkalan Udara Ujina di pinggir bandar Hiroshima, dimana mereka mengatur usaha bantuan dan menjaga ketenteraman awam di Hiroshima sebaik sahaja undang-undang tentera diumumkan. Walau bagaimanapun, pemboman atom menamatkan Tentera Darat Umum Kedua sebagai organisasi ketenteraan yang berkesan untuk unit-unit Tentera Darat Imperial Jepun di barat Jepun. Elemen-elemennya kekal ditempatkan dibawah pihak berkuasa Amerika sehingga November 1945 untuk membantu mengdemobilisasi tentera Jepun.

Pemerintah tertinggi

Panglima
   Nama  Daripada  Hingga1  Fil Marsyal Shunroku Hata 5 April 1945  15 Oktober 1945

Ketua Staf
   Nama  Daripada  Hingga1  Leftenan Jeneral Tadakazu Wakamatsu 6 April 1945  18 Julai 19452  Leftenan Jeneral Seisaburo Okazaki 18 Julai 1945  15 Oktober 1945

Lihat juga
Ketumbukan Tentera Darat Imperial Jepun

Rujukan

Buku

Pautan luar

Category:Tentera Jepun
Category:Perang Dunia Kedua
Category:Organisasi tentera
Category:Ketenteraan
Category:Pengeboman atom Hiroshima dan Nagasaki